CELEX: 32008R1329
Language: sl
Date: 2008-12-22 00:00:00
Title: Uredba Komisije (ES) št. 1329/2008 z dne 22. decembra 2008 o sprejetju nujnih ukrepov za podporo trga prašičjega mesa v obliki pomoči za zasebno skladiščenje v delu Združenega kraljestva

23.12.2008   
            
            
               SL
            
            
               Uradni list Evropske unije
            
            
               L 345/56
            
         
      UREDBA KOMISIJE (ES) št. 1329/2008
   z dne 22. decembra 2008
   o sprejetju nujnih ukrepov za podporo trga prašičjega mesa v obliki pomoči za zasebno skladiščenje v delu Združenega kraljestva
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti členov 37, 43(a) in (d) ter 191 v povezavi s členom 4 Uredbe,
   ob upoštevanju naslednjega:
   
               (1)
            
            
               V skladu s členom 37 Uredbe (ES) št. 1234/2007 se Komisija lahko odloči, da dodeli pomoč za zasebno skladiščenje, kadar povprečna tržna cena Skupnosti za prašičje trupe, kakor je ugotovljena glede na cene, zabeležene v vsaki državi članici na reprezentativnih trgih Skupnosti in ovrednotene s koeficienti, ki odsevajo relativno velikost prašičje črede v vsaki državi članici, je in bo verjetno še naprej nižja od 103 % referenčne cene.
            
         
               (2)
            
            
               Tržne cene so padle pod navedeno raven ter glede na sezonska in ciklična gibanja to stanje lahko traja.
            
         
               (3)
            
            
               Stanje na trgu prašičjega mesa na Irskem in Severnem Irskem je posebno kritično ob upoštevanju nedavnih ugotovitev povišanih vrednosti dioksinov v prašičjem mesu s poreklom na Irskem. Pristojni organi so sprejeli različne ukrepe za ureditev razmer.
            
         
               (4)
            
            
               Kontaminirana živalska krma je bila dostavljena prašičjim farmam na Irskem. Kontaminirana krma sestavlja zelo velik delež prašičje hrane, kar ima za posledico visoke ravni dioksinov v prašičjem mesu s prizadetih farm. Zaradi težav pri odkrivanju izvora prašičjega mesa na farmah in zaradi visokih ravni dioksina v prizadetem prašičjem mesu, so pristojni organi sprejeli odločitev, da bodo kot varstveni ukrep odpoklicali s trga vse prašičje meso in proizvode iz prašičjega mesa.
            
         
               (5)
            
            
               Izvajanje navedenih ukrepov povzroča zelo resne motnje na trgu prašičjega mesa na Severnem Irskem. Zaradi izrednih razmer in praktičnih težav, s katerimi se spopada trg prašičjega mesa na Severnem Irskem, je primerno zagotoviti nujne ukrepe Skupnosti za podporo trga z dodelitvijo pomoči za zasebno skladiščenje na Severnem Irskem za omejeno obdobje in omejeno količino proizvodov.
            
         
               (6)
            
            
               Člen 31 Uredbe (ES) št. 1234/2007 določa, da se pomoč za zasebno skladiščenje lahko dodeli za prašičje meso in da Komisija določi pomoč vnaprej ali z razpisnim postopkom.
            
         
               (7)
            
            
               Razmere na trgu prašičjega mesa na Severnem Irskem zahtevajo hitre praktične ukrepe, zato je najprimernejši postopek za dodelitev pomoči za zasebno skladiščenje določitev pomoči vnaprej.
            
         
               (8)
            
            
               Uredba Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (2) določa skupna pravila za izvajanje sheme pomoči za zasebno skladiščenje.
            
         
               (9)
            
            
               V skladu s členom 6 Uredbe (ES) št. 826/2008 se vnaprej določena pomoč dodeli v skladu s podrobnimi pravili in pogoji iz poglavja III k navedeni uredbi.
            
         
               (10)
            
            
               Zaradi posebnih okoliščin je treba zahtevati, da proizvodi, ki se bodo skladiščili, izvirajo iz prašičev, vzrejenih na farmah, za katere je preverjeno, da niso bile prizadete s kontaminirano krmo. Poleg tega je treba zagotoviti, da zadevni proizvodi izvirajo iz prašičev, ki so bili vzrejeni na Irskem ali Severnem Irskem in zaklani na Severnem Irskem.
            
         
               (11)
            
            
               Da se olajša upravljanje ukrepa, so proizvodi iz prašičjega mesa razvrščeni v skladu s podobnostmi glede na raven stroškov skladiščenja.
            
         
               (12)
            
            
               Za olajšanje upravnega in nadzornega dela v zvezi s sklepanjem pogodb je treba določiti najmanjše količine proizvodov, ki jih mora zagotoviti vsak vlagatelj.
            
         
               (13)
            
            
               Treba je določiti varščino za zagotovitev, da bodo gospodarski subjekti izpolnili svoje pogodbene obveznosti in da bo imel ukrep želeni učinek na trgu.
            
         
               (14)
            
            
               Izvoz proizvodov iz prašičjega mesa prispeva k ponovni vzpostavitvi ravnotežja na trgu. Zato je treba določbe člena 28(3) Uredbe (ES) št. 826/2008 uporabljati, kadar se obdobje skladiščenja skrajša, če so proizvodi, odpremljeni iz skladišča, namenjeni za izvoz. V skladu z navedenim členom je treba določiti dnevne zneske za zmanjšanje zneska pomoči.
            
         
               (15)
            
            
               Za namen uporabe prvega pododstavka člena 28(3) Uredbe (ES) št. 826/2008 ter zaradi skladnosti in jasnosti za gospodarske subjekte je treba navedeno dvomesečno obdobje izraziti v dnevih.
            
         
               (16)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Področje uporabe
   1.   Pomoč za zasebno skladiščenje se dodeli za proizvode iz prašičjega mesa, če so izpolnjeni naslednji pogoji:
   
               (a)
            
            
               da izvirajo iz prašičev, ki so bili vzrejeni na Irskem ali Severnem Irskem najmanj zadnja dva meseca pred zakolom na Severnem Irskem;
            
         
               (b)
            
            
               da so zdrave in neoporečne tržne kakovosti ter izvirajo iz prašičev, vzrejenih na farmah, za katere je ugotovljeno, da niso uporabljale krme, kontaminirane s povišanimi vrednostmi dioksinov in polikloriranih bifenilov (PCB).
            
         2.   Seznam kategorij proizvodov, upravičenih do pomoči, in ustrezni zneski so določeni v Prilogi.
   Člen 2
   Veljavni predpisi
   Če s to uredbo ni drugače določeno, veljajo določbe Uredbe (ES) št. 826/2008.
   Člen 3
   Vložitev zahtevkov
   1.   Od datuma začetka veljavnosti te uredbe se lahko na Severnem Irskem vložijo zahtevki za pomoč za zasebno skladiščenje tistih kategorij proizvodov iz prašičjega mesa, ki so v skladu s členom 1 upravičeni do pomoči.
   2.   Zahtevki se nanašajo na obdobje skladiščenja 90, 120, 150 ali 180 dni.
   3.   Zahtevki se vložijo samo za eno kategorijo proizvodov, navedeno v Prilogi, z navedbo ustrezne oznake KN iz navedene kategorije.
   4.   Pristojni organi sprejmejo vse potrebne ukrepe za zagotovitev skladnosti s členom 1(1).
   Člen 4
   Najmanjše količine
   Najmanjše količine na zahtevek so:
   
               (a)
            
            
               10 ton za odkoščene proizvode;
            
         
               (b)
            
            
               15 ton za druge proizvode.
            
         Člen 5
   Varščine
   Zahtevkom se priloži varščina v višini 20 % zneskov pomoči, določenih v stolpcih 3 do 6 Priloge.
   Člen 6
   Skupna količina
   V skladu s členom 19 Uredbe (ES) št. 826/2008 skupna količina, za katero se lahko sklenejo pogodbe, ne presega mase proizvoda 15 000 ton.
   Člen 7
   Odprema proizvoda, namenjenega za izvoz, iz skladišča
   1.   Za namen uporabe prvega pododstavka člena 28(3) Uredbe (ES) št. 826/2008 se zahteva iztek 60-dnevnega najkrajšega možnega obdobja skladiščenja.
   2.   Za namen uporabe tretjega pododstavka člena 28(3) Uredbe (ES) št. 826/2008 so dnevni zneski določeni v stolpcu 7 Priloge k tej uredbi.
   Člen 8
   Začetek veljavnosti
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. decembra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 223, 21.8.2008, str. 3.
   
      PRILOGA
      
                  Kategorije proizvodov
               
               
                  Proizvodi, za katere je dodeljena pomoč
               
               
                  Znesek pomoči za obdobje skladiščenja
                  (EUR/t)
               
               
                  Odbitek
                  (EUR)
               
            
                  90 dni
               
               
                  120 dni
               
               
                  150 dni
               
               
                  180 dni
               
               
                  na dan
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
            
                  Kategorija 1
               
            
                  ex 0203 11 10
               
               
                  polovice trupov brez prednjih nog, repov, ledvic, rebrnega dela trebušne prepone in hrbtenjače (1)
                  
               
               
                  278
               
               
                  315
               
               
                  352
               
               
                  389
               
               
                  1,24
               
            
                  Kategorija 2
               
            
                  ex 0203 12 11
               
               
                  šunke
               
               
                   
               
               
                   
               
               
                   
               
               
                   
               
               
                   
               
            
                  ex 0203 12 19
               
               
                  plečeta
               
               
                   
               
               
                   
               
               
                   
               
               
                   
               
               
                   
               
            
                  ex 0203 19 11
               
               
                  prednji deli
               
               
                   
               
               
                   
               
               
                   
               
               
                   
               
               
                   
               
            
                  ex 0203 19 13
               
               
                  ledja z vratom ali brez vratu ali vratovi posebej, ledja z bokom ali brez boka (2)
                      (3)
                  
               
               
                  337
               
               
                  379
               
               
                  421
               
               
                  463
               
               
                  1,41
               
            
                  ex 0203 19 55
               
               
                  šunke, plečeta, prednji deli, ledja z vratom ali brez vratu ali vratovi posebej, ledja z bokom ali brez boka, brez kosti (4)
                      (5)
                  
               
               
                   
               
               
                   
               
               
                   
               
               
                   
               
               
                   
               
            
                  Kategorija 3
               
            
                  ex 0203 19 15
               
               
                  prsi s potrebušino, cela ali pravokotno prirezana
               
               
                  164
               
               
                  197
               
               
                  230
               
               
                  263
               
               
                  1,09
               
            
                  ex 0203 19 55
               
               
                  prsi s potrebušino, cela ali pravokotno prirezana, brez kože in reber
               
               
                   
               
               
                   
               
               
                   
               
               
                   
               
               
                   
               
            
                  Kategorija 4
               
            
                  ex 0203 19 55
               
               
                  deli, ki ustrezajo „sredinam“, s kožo ali maščobo ali brez kože ali maščobe, brez kosti (6)
                  
               
               
                  255
               
               
                  290
               
               
                  325
               
               
                  360
               
               
                  1,17
               
            
         (1)  Pomoč se lahko dodeli tudi za polovice trupov, pripravljene kot „wiltshirski deli“, tj. brez glave, ličnic, rilca, nog, repa, trebušnega sala, ledvic, svinjske ribice, lopatice, grodnice, hrbtenice, medenice in trebušne prepone.
      
         (2)  Ledja in vratovi so lahko s kožo ali brez nje, vendar debelina maščobe, ki se drži kože, ne sme presegati 25 mm.
      
         (3)  Dogovorjena količina lahko zajema kakršno koli kombinacijo navedenih proizvodov.
      
         (4)  Ledja in vratovi so lahko s kožo ali brez nje, vendar debelina maščobe, ki se drži kože, ne sme presegati 25 mm.
      
         (5)  Dogovorjena količina lahko zajema kakršno koli kombinacijo navedenih proizvodov.
      
         (6)  Enako pripravljeni kot pri proizvodih, ki spadajo pod oznako KN 0210 19 20.